בלדה לחוזר
את עלומי בזבזתי עשיתי פרצופים; ויום אחד הכל נשמט כמו בניין קלפים; שיקרתי והגזמתי הייתי גם נואף; על שש דיברות עברתי עכשיו אני עייף.; אז אני הולך לנוח על טלית וציציות; היי שלום בוהמה אל תשלחי גלויות; חבקי אותי הו אמא מסרי לאבא ד"ש; תגידי לו הכישלון פותח דף חדש.; נדמה לי שמצאתי את הדרך הטובה; ואני בישיבה של חוזרים; ישיבה של זרוקים בתשובה.; אלוהים הוא התשובה; ים ה' ים ה' שישו ושמחו בים ה'.; יותר מדי בלונדיניות חרקו על מיטתי; יותר מדי נשים בעיר אמרו שהן אישתי; שוב לא אגע בויסקי ולא אזלול חזיר; כנראה שתמיד היו לי כמה גנים של נזיר.; זרקתי את הג'ינס ואת מעיל העור; קניתי זקן לבן גידלתי כובע שחור; ברכי אותו הו אמא מצאתי את עצמי; ואני כבר שולט ביידיש וקצת מקשקש ארמית.; העיקר זה הנצח אמא החיים זה דבר שחולף; ולא צריך פסיכיאטר צריך בגמרא לדפדף.; אלוהים הוא התשובה...; הייתי פטפטן שלא יודע להקשיב; הייתי הנוצרי הכי בריא בתל אביב; עכשיו אני חכם עונה על כל הקושיות; ופי גס הלשון פתאום מפציץ מרגליות.; חבקו אותי הו אמא אם אתם לא מאמינים; אז תבואו אלי בשבת היזהרו מהאבנים.; אלוהים הוא התשובה...; את עלומי בזבזתי עשיתי פרצופים; ויום אחד הכל נשמט כמו בניין קלפים.; 